
-PRIOPĆENJE ZA MEDIJE

Poreč, 18. srpnja 2025.

POREČKO LJETO: Klapa Sv. Juraj osvojila publiku snažnim emocijama, pjesmom i tradicijom, večeras Sunset Cinema i film o Bobu Dylanu 

U sklopu programa “Summer in Poreč”, sinoć je na Trgu slobode održan koncert Klape Sv. Juraj – Hrvatske ratne mornarice, koji je ispunio središte grada snažnim emocijama i glazbom duboko ukorijenjenom u hrvatskoj kulturnoj baštini. Pred brojnom publikom, domaćim posjetiteljima i turistima, klapa je izvela bogat repertoar dalmatinskih i domoljubnih pjesama te tako još jednom pokazala zašto je nezaobilazan gost svih važnijih glazbenih i protokolarnih događanja u zemlji.

Od prve note bilo je jasno da publiku očekuje večer za pamćenje – uz moćne višeglasne izvedbe, Trgom slobode orile su se pjesme poput “Ružo crvena”, “Ne diraj moju ljubav”, “Pismo moja” (posveta Oliveru Dragojeviću), te brojne druge popularne i emotivne skladbe koje publika nije samo slušala – nego i pjevala. Vrhunac večeri bila je dirljiva izvedba pjesme “Samo anđeli znaju”, koja je izazvala ovacije i dugotrajan pljesak.

Klapa Sv. Juraj – HRM osnovana je početkom 2001. godine s ciljem predstavljanja Oružanih snaga RH na međunarodnom susretu vojski svijeta u Lourdesu, a danas djeluje u sklopu Orkestra Oružanih snaga Republike Hrvatske. Tijekom više od dva desetljeća djelovanja, Klapa je postala simbol profesionalnosti, domoljublja i vrhunskog glazbenog izraza – ne samo kroz koncertne nastupe, već i kroz svoju stalnu prisutnost na državnim, crkvenim i protokolarnim događanjima u zemlji i inozemstvu.

Jedan od ključnih ciljeva ovog koncerta bio je približiti bogatu hrvatsku glazbenu baštinu stranim posjetiteljima, kroz vrhunske vokalne izvedbe i pjesme koje su duboko ukorijenjene u kolektivnu emociju i identitet hrvatskog naroda. Upravo ovakva kulturna događanja služe kao most između lokalne tradicije i globalne publike, a Turistička zajednica Grada Poreča kontinuirano radi na tome da gostima ponudi autentičan doživljaj domaće kulture i umjetnosti.

Večeras Poreč Sunset Cinema i projekcija filma “Bob Dylan: Potpuni neznanac”

Na gradskoj plaži, u šumici pokraj Suda, večeras u 21 sat održava se projekcija filma “Bob Dylan: Potpuni neznanac” u jedinstvenom ambijentu pod zvjezdanim nebom. Uz DJ glazbu prije i nakon projekcije, posjetitelje očekuje nezaboravna večer, uz more i film – savršen spoj ljetne opuštenosti i kulturnog doživljaja.

Za više informacija o programu “Porečkog ljeta”, najavi nadolazećih koncerata, festivala i ostalih događanja, posjetite službenu stranicu Turističke zajednice Grada Poreča: www.myporec.com


TURISTIČKA ZAJEDNICA GRADA POREČA


[image: Slika na kojoj se prikazuje tekst, Font, snimka zaslona, grafika

Opis je automatski generiran]
                                                                                          [image: Slika na kojoj se prikazuje logotip, tekst, dizajn

Opis je automatski generiran]
image1.png




image2.jpeg
Porec

Turisticka zajednica
Grada Poreca




image3.jpeg
GRAD PORE( - PARENZO
CITTA DI POREC - PARENZO




